cyanic-selkie/wikianc huggingface dataset:
Joshua Reynolds
Innflytelsesrike venner
Reynolds ble en nær venn av Dr Johnson, Oliver Goldsmith, Edmund Burke, Henry Thrale, David Garrick og kunstneren Angelica Kauffmann. Han var en av de første medlemmene av Det kongelige samfunn for kunsten, Royal Society of Arts, ettersom det ikke eksisterte offentlige utstillinger av kunst av samtidskunstnere i London før 1760. Senteret bidro til å holde en rekke suksessfulle utstillinger som også tiltrakk seg kongelig gunst. Sammen med Thomas Gainsborough fikk Reynolds også opprettet Det engelske kunstakademi som utgikk som egen organisasjon fra Det kongelige samfunn for kunsten.
Sammen med sin rival, den fire år yngre Gainsborough, var Reynolds den dominerende engelske portrettmaleren i løpet av den siste halvdelen av 1700-tallet. Han mente oppriktig at historiemaleriet hadde høyere prestisje, men vegen til suksess gikk via overklassen og sosieteten, og for dem var portrettet viktig. I kontrast til Gainsborough malte Reynolds i en mer idealisert stil.
Den engelske kunsthistorikeren E. H. Gombrich har sammenlignet Reynolds maleri Frøken Bowles med hunden sin, malt i 1775, et yndig bilde av et pikebarn som klemmer hunden sin med et tilsvarende bilde som Diego Velázquez gjorde ca. 1600. Velazquez er først og fremst opptatt av fargespillet i barnets kledning. Barnets positur er stiv, avventende og uten kontakt mellom hunden og barnet, men hos Reynolds er det først og fremst barnets naturlige og henrykte blikk og hennes rørende kjærlighet til hunden som han vil fange inn. Fargene er derimot fremstilt flatt og gitt mindre betydning.
Ødeleggende eksperimenter
Reynolds var teknisk begavet, men utålmodig. Hans jag etter å eksperimentere med ulike pigmenter og materialer led under at han verken var nøyaktig eller systematisk. Hans hensikt var å kopiere de gamle mestrenes virkemidler på kortest mulig tid. Ettersom han mente at de tradisjonelle mediene tørket for seint i det fuktige britiske klimaet la han til mengder av tørrstoff, spesielt smeltet voks blandet med terpentin som han var beryktet for å bruke mengder av. Denne pastaen gjorde det mulig for ham å fremkalle forskjellige og frapperende effekter i henhold til hvor mye tynningsmiddel han brukte. Etter sigende skal han ha sagt: «Bland litt voks i fargene dine, men ikke si det til noen!»
Han eksperimenterte også med forskjellige fernisser som også hadde ulik tørketid på det samme bildet. Han verget seg heller ikke for å velge pigmenter og blande farger som ikke gikk kjemisk sammen som for eksempel orpiment (arsenikkgul) og blyhvitt. Nylig oppdagede fargepigmenter som knapt var blitt testet og som man ikke ante holdbarheten av smurte han på lerretet. Han skrev selv at fire farger var nok til et hvilket som helst bilde. Blant de fire fargene sto alltid sort sentralt, og brun asfaltfarge var med på å ødelegge mange bilder på begynnelsen av 1800-tallet, også for Reynolds. Faktisk gikk mange av bildene hans i oppløsning allerede i hans egen levetid og ble sendt tilbake til atelieret for reparasjon. Mange fikk også synlige skader av senere restaureringsarbeidet. Svært få av Reynolds' bilder har overlevd i sin opprinnelige tilstand, hvilket har gjort det vanskelig å bedømme hans kunst rettferdig.
Akademikeren
Reynolds var en dyktig akademiker og hans forelesninger (Discourses) om kunst som han ga på akademiet i årene 1769 og 1790 er fortsatt leseverdige og blir husket for deres følsomhet og persepsjon. I en av disse var han av den mening at «nyskapninger, strengt tatt, er ikke mer enn en ny kombinasjon av de bilder som tidligere har blitt samlet og lagret i hukommelsen.»
I sin tredje forelesning skrev han at «I stedet for å prøve å more menneskene med omhyggelig nøyaktighet i sine etterligninger, må den ekte maler prøve å forbedre dem ved sine ideers nøyaktighet.»
Hvem som helst kan male et bilde, argumenterte Reynolds, men det virkelige arbeidet skjer i hodet, ikke med hendene, og det gode bilde oppstår i kunstnerens forfinelse av ideer. En bakgrunn for denne tanken var at kunstnere hadde måtte kjempe seg til en sosial posisjon tilsvarende vitenskapsmenn og forfattere ved å bekjempe de øvre sosiale lags forakt for alt arbeid gjort med hendene. I dag har man ikke den samme nedvurdering av håndverket, men også Reynolds trodde på kunstens autoritet, at det var faste regler i kunsten og at kunststudenter kunne lære den rette framgangsmåte ved å studere, nitid etterligne og dyrke, som han selv hadde gjort, de gamle mestres storhet.
Etter hans død mistet akademiet og ikke minst Reynolds den tidligere autoriteten, og ble møtt med betydelig kritikk for å dyrke overfladiske positurer og for å fremme en akademisk, stiv og livløs kunst. William Blake publiserte en flengende kommentarer til Reynolds i 1808, Annotations to Sir Joshua Reynolds' Discourses. På midten midten av 1800-tallet vendte spesielt Det pre-rafaelittiske broderskap i forakt ryggen til Reynolds’ kunstsyn.
Død
I 1789 begynte Reynolds å miste synet på sitt venstre øye, helsen forverret seg deretter og den 23. februar 1792 døde han i sitt hus i Leicester Fields i London. Han ble gravlagt i St. Pauls katedral.
Regius Professor
Regius Professor er navnet på «kongelige» professorater ved de gamle universitetene i Storbritannia og Irland, dvs. University of Oxford, University of Cambridge, University of St Andrews, University of Glasgow, University of Aberdeen, University of Edinburgh og University of Dublin. Disse lærestolene ble opprettet av en monark, og utnevnelsene (bortsett fra i Dublin) blir godkjent av Kronen. Glasgow har det høyeste antallet regius-professorer (12).
Timo Simonlatser
Simonlatser debuterte i verdenscupen i sesongen 2005/06 på sprinten i Otepää. Han tok sine første verdenscuppoeng ved å bli nummer 18 på sprinten i Kuusamo en sesong senere. Simonlatser deltok på sprinten under VM i 2007 og 2009, og han tok henholdsvis 24.-plass og 39.-plass.
Hans beste sesong i verdenscupen sammenlagt var sesongen 2006/07, hvor han ble nummer 82 sammenlagt og nummer 38 i sprintcupen. Hans beste enkeltresultat i verdenscupen er to 12.-plasser på sprinten i Otepää i sesongen 2007/08 og sprinten i Düsseldorf i sesongen 2008/09. I tillegg har han en sjuendeplass på sprinten i Praha fra Tour de Ski 2007/08 (bildet).
Gravrøys
Gravrøyser er graver som, i motsetning til gravhauger, i sin helhet består av stein uten synlig innblanding av jord. De kan ha en toppet eller hvelvet profil, og grunnflaten kan være rund, oval, trekantet eller avlang. De kan ligge enkeltvis i landskapet, eller samlet i gravrøys-felt. Ofte ligger gravrøysene på lett synlige steder i landskapet, slik at de skulle sees fra en farled, på vann eller land.
Gravrøysene er kjent fra yngre steinalder til sen vikingtid.
Gravrøyser finnes mange steder i Norge; naturlig nok særlig der det er god lokal tilgang til stein, som ved Raet. Kulturlandskapet på Mølen i Brunlanes, med sine i alt 230 gravrøyser, er et av de mest storslagne i Norge.
David Coverdale
David Coverdale (født 22. september 1951) er en britisk musiker mest kjent som vokalist i bandene Deep Purple og Whitesnake. Coverdale var ukjent for musikk-verdenen da han i 1974 fikk jobben som vokalist i Deep Purple etter at Ian Gillan sluttet.
Karriere
Han var vokalist i The Government og Fabulosa Brothers samtidig med at han arbeidet i en klesbutikk som het Gentry i Redcar. Som vokalist i The Government hadde han vært oppvarmer for Deep Purple ved en anledning. Da Deep Purple annonserte etter ny vokalist, sendte han en demo og imponerte Deep Purple-medlemmene med sin dype blues-stemme, og fikk jobben.
Opprinnelig var meningen at han skulle dele vokalist-oppgaven sammen med bassist Glenn Hughes, noe hans første album med Deep Purple, Burn, gir uttrykk for. Men snart ble det klart at Coverdale var mer enn god nok som vokalist på egen hånd. På hans Deep Purple-album nummer to, Stormbringer fra 1975, har han helt klart full kontroll på det vokale, dog med enkelte innslag fra Hughes.
Salomon Brothers
Salomon Brothers var en stor investeringsbank på Wall Street. Selskapet ble grunnlagt i 1910 av tre brødre, Arthur, Herbert og Percy Salomon, foruten en kontorassistent ved navn Ben Levy. De forble i partnerskap fram til tidlig på 1980-tallet da banken ble overtatt av varehandelselskapet Phibro Corporation og ble da omgjort til Salomon Inc. Deretter ble Salomon (NYSE:SB) overtatt av Travelers Group (en gruppe av ulike finansinstitusjoner som kom sammen med utgangspunkt i firmaet Primerica) i 1998, og da sistnevnte ble slått sammen med Citicorp det samme året, ble Salomon en del av Citicorp. Selv om Salomon-navnet ble videreført som Salomon Smith Barney, som var investeringsbank-andelen av Citigroup, ble navnet til sist endelig oppgitt i oktober 2003 etter en rekke finansielle skandaler i grenselandet av svindel som ødela bankens omdømme.
1990-tallets obligasjonsskandale
I 1991 fikk Mike Basham ved det amerikanske finansdepartementet vite at Paul Mozer, en selger hos Salomon, hadde gitt falske bud i et forsøk på å kjøpe flere statsgjeldspapirer enn hva som var lovlig av en kjøper i perioden mellom desember 1990 og mai 1991. Salomon ble bøtelagt med 290 millioner dollar for denne overtredelsen, den største bot noen gitt til en investeringsbank på denne tiden. Selskapet ble svekket av skandalen som førte til at det ble overtatt av Travelers Group. Administrerende direktør John Gutfreund, som sin tid hadde tatt selskapet fra å være et privat partnerskap til et offentlig aksjeselskap, forlot selskapet i august 1991 og United States Securities and Exchange Commission, føderalt tilsyn som har ansvar for handelen med verdipapirer, inngikk et forlik som senket boten til knappe 100 000 dollar under betingelsen av Gutfreund ble sperret ute fra å lede et aksehandlerselskap. Skandalen ble deretter dokumentert i boken Nightmare on Wall Street: Salomon Brothers and the Corruption of the Marketplace (1993) av Martin Mayer.
Etter overtagelsen viste moderselskapet (Travelers Group, og senere Citigroup) kulturelt uvillig til flyktig profitt og tap som ble påført ved eiendomshandel og foretrakk isteden langsommere og mer jevn vekst. Salomon led et tap på 100 millioner dollar da det ukorrekt posisjonerte seg selv for sammenslåingen av MCI Communications med British Telecom, noe som aldri skjedde. Deretter ble det meste av selskapets forretninger med eiendomshandel oppløst.
De kombinerte investeringsbankoperasjonene som ble kjent som «Salomon Smith Barney», og som ble omdøpt til «Citigroup Global Markets Inc.» etter omorganisering, ettersom navnene «Salomon Brothers» og «Smith Barney» var en inndeling og et servicemerke hos Citigroup Global Markets.
To medlemmer av Salomon Brothers' avdeling for obligasjon og valutaarbitrasje, John Meriwether og Myron Scholes, ble grunnlegger og konsulent for et risikofond kalt Long-Term Capital Management som kollapset fire år senere. Det ble opprettet i 1994 og med seg i styret fokk det med to Nobelprisvinnere i økonomi fra 1997. Etter at risikofondet var suksessfullt innledningsvis og ga en årlig avkastning på over 40 prosent i de første årene, tapte det 4,6 milliarder dollar på mindre enn fire måneder etter den russiske finanskrisen og fondet ble nedlagt i 2000. Denne skandalen ble dokumentert i boken When Genius Failed: The Rise and Fall of Long-Term Capital Management (2008) av Roger Lowenstein.
Salomons høyt oppskrudde fondselgere var inspirasjonen til Tom Wolfes bok The Bonfire of the Vanities, en bok som Wolfe skrev etter å ha besøkt firmaet og gjort undersøkelser i to år. Salomons suksess og fall på 1980-tallet er også dokumentert i Michael Lewis' bok fra 1989, Liar's Poker. Forfatteren hadde la seg selv gjennomgå Salomons opplæringsprogram og ble deretter obligasjonsselger ved Salomon Brothers i London.
David Coverdale
Karriere
USA begynte å få smaken for Whitesnake først i 1984 med albumet Slide It In, mens det neste albumet, 1987 (utgitt i 1987), gjorde bandet til superstjerner også på den andre siden av Atlanterhavet. Nå var musikkstilen blitt blankpolert og tilpasset det amerikanske markedet, men den «gamle» fansen i Europa var ikke så begeistret for dette og kalte musikken for «puddel-rock». Den nye fansen elsket glam metal-stilen til bandet.
I tiden mellom 1991 og 1993 samarbeidet han med Jimmy Page, gitaristen fra Led Zeppelin, og resultatet ble albumet Coverdale/Page. Nå var Coverdale tilbake til den blues-baserte hardrocken igjen, og denne gangen ble musikken godt mottatt i både USA og Europa. Whitesnake ble lagt på is og dukket ikke opp igjen før i 2002 da Coverdale samlet sammen gamle musikervenner og la ut på turné. Etter dette har han satt sammen et nytt Whitesnake, som senest i 2008 turnerte i Europa.
Med Whitesnake
Diverse
Misericordia
Misericordia, latin barmhjertighet, er opprinnelig et ironisk navn på en liten konsoll som er på baksiden av klappsetet i en korstol. Under messer og andre kirkelige seremonier må munker og prester stå lenge. Da kunne de støtte seg til dette lille setet. Misericordiaene ble ofte dekorert med utskjæringer. Ofte finner en allegoriske skildringer inspirert av Physiologus og illuminerte manuskript som de engelske Bestiaries.
V (2009)
V er en amerikansk science fiction- og thrillerserie som gikk på ABC fra 2009 til 2011. Den er en nyinnspilling av en miniserie fra 1983 med samme tittel.
Serien er produsert av The 4400-skaperne Scott Peters, Jace Hall, Steve Pearlman, og Jeffrey Bell.
Handling
Men før de dukket opp hadde skapningene allerede brukt flere tiår på jorden for å infiltrere menneskelige regjeringer, forskjellige religiøse institusjoner, organisasjoner som FBI og andre bedrifter over hele verden. Nå er de allerede i sluttfasen av planene deres om å ta kontroll over hele jordkloden. Erica slutter seg snart til en motstandsbevegelse, som blant andre inkluderer Ryan (spilt av Morris Chestnut) et annet romvesen som faktisk er en «sovende agent» som over tid har utviklet menneskelige følelser - og som nå ønsker å redde menneskeheten.
Deres opprør blir en del av en større Femtekolonne-bevegelse, og består av både mennesker og besøkende som er motstandere av Annas planer. Men de utenomjordiske har også fått massiv støtte veldig mange mennesker over hele verden, på grunn av deres innsats for å kurere forskjellige sykdommer. De har også rekruttert en rekke ungdommer på jorden – blant andre Ericas egen sønn Tyler (spilt av Logan Huffman) – for å tjene dem uvitende som hemmelige spioner.
Noel Furlong
J.J. «Noel» Furlong (født 25. desember 1937 i Dublin, Irland, død 27. juni 2021 samme sted) er opprinnelig eier av en teppefabrikk, men er mest kjent for sin seier i WSOP i 1999. Han betegner seg selv som en hobbyspiller. Han ble den første fra Irland som vant WSOP.
Hans teppefabrikk har en omsetning på over $ 100 millioner, og fordi han som regel er opptatt med bedriften, deltar han kun på WSOP eller lokale turneringer i Irland.
Sergej Koroljov
Sergej Pavlovitsj Koroljov (russisk: Серге́й Па́влович Королёв; ukrainsk: Сергій Павлович Корольов – Serhij Pavlovytsj Korolov; født i Zjytomyr, død 14. januar 1966 i Moskva) var en sovjetisk rakettforsker. Han spilte en sentral rolle i Sovjetunionens erobring av verdensrommet. Koroljov sto bak alle de første sovjetiske romtriumfene. Han ble utnevnt til Helt av det sosialistiske arbeid (to ganger), fikk Leninordenen (tre ganger) og Leninprisen i 1971 for sitt arbeid.
Koroljov var utdannet flykonstruktør og ble i 1930 en av hovedpersonene i rakettforskningsforeningen MosGIRD. Han var en av de første pionerene av kjemiske raketter. I 1932, sammen med sin kollega Valentin Glusjko, konstruerte han Sovjetunionens første rakettfly. Etter hvert oppsto det sterk uenighet mellom de to, og i 1938 ble Koroljov angitt av Glusjko for illojalitet mot staten, og dermed satt i straffarbeid i Sibir i de neste åtte år. I begynnelsen av andre verdenskrig ble Sergej Koroljov overført til et fengsel sammen med andre flykonstruktører, ettersom Stalin trengte eksperter til å bygge fly.
Etter krigen, i 1948, ble han leder for konstruksjonsbyrået Energija (tidligere NII-88). Byrået hadde sitt hovedkvarter i Kaliningrad, utenfor Moskva, og oppgaven var å utvikle raketteknologi basert på den tyske V-2-raketten. Denne teknologien ble senere brukt i rakettene som 4. oktober 1957 skjøt Sputnik 1 ut i verdensrommet, 2. november samme år også Sputnik 2 med romhunden Laika om bord og til slutt også Vostok 1 med Jurij Gagarin om bord 12. april 1961. Dermed ble Koroljov en berømt helt i Sovjetunionen, selv om hans navn ikke ble kjent blant folk flest. 1 1996 besluttet president Boris Jeltsin at byen Kaliningrad skulle omdøpes til Koroljov.
Mot slutten av sitt liv hadde Koroljov hjerteproblemer. Hans helse hadde også blitt sterkt svekket etter arbeidet i det kalde Sibir. Korlojov døde i 1966. Etter hans død begynte det sovjetiske måneprogrammet å falle fra hverandre, til det ble kansellert av Leonid Bresjnev.
Eurocopter AS350
Eurocopter AS350 Ecureuil er et enmotors lettere turbinhelikopter. Det ble opprinnelig produsert av Aérospatiale (som nå er slått sammen med Eurocopter Group). AS350 markedsføres som AStar i Nord-Amerika. Eurocopter AS355 er en tomotors utgave, mens Eurocopter EC 130 er en videreutvikling basert på AS350. I militærversjon betegnes helikopteret Eurocopter AS550 Fennec.
Design og utvikling
Utviklingen begynte tidlig på 1970-tallet for å finne en erstatter for Alouette II. Den første flygingen fant sted den 27. juni 1974. AS350 leveres fortsatt i betydelig antall selv om EC130 er kommet.
AS350 i Norge
Airbus H125/AS350 er en utbredt helikoptertype i Norge og utgjør 85 av de 285 helikoptrene som er registrert i Norges luftfartøyregister pr september 2019.
Travé
Travé er avstanden mellom to vertikale støtter som søyler eller pilarer som danner et fag. Uttrykket brukes også om en hvelvenhet for eksempel et krysshvelv mellom to forsterkningsbuer.
Jacopo da Empoli
Jacopo Chimenti, bedre kjent som Jacopo da Empoli, (født 30. april 1551, død 30. september 1640) var en italiensk sen-manieristisk maler. Han ble født i Firenze og arbeidet der det meste av livet. Han er representert både i Louvre og Uffizi.
Slåpetornflatvikler
Slåpetornflatvikler (Acleris cristana) er en sommerfugl som tilhører familien viklere (Tortricidae).
Jacopo da Empoli
Han blir regnet som medlem av kunstnergruppen som kaltes Contra-Maniera sammen med Santi di Tito, Domenico Cresti (Il Passignano), Lodovico Cigoli, Bernardino Poccetti, Andrea Boscoli og Gregorio Pagani. Disse kunstnerne overøste den akademiske manierismen fra den tiden med naturalisme.
Slåpetornflatvikler
Utseende
Den er nokså stor (vingespenn 18–24 mm), med nokså smalvinget vikler. Denne variable arten er nokså lett å kjenne fra andre viklere, men ligner mye på viklerspinnere i slekten Nycteola (Noctuidae). Palpene er nokså lange og stikker fram foran hodet som et nebb. Forvingen er utvidet ved roten og rektangulær. Fargen er brunlig, gulaktig, hvit eller gråaktig, svært variabel. Bakvingen er lysbrun.
Levevis
Arten har larver som lever på en rekke ulike busker og løvtrær. De utvikler seg i juni – juli. De voksne sommerfuglene flyr fra august til november, og igjen etter overvintring i mars – mai.
Utbredelse
Arten er utbredt i Europa, unntatt i nordøst, og i det nordlige Asia. I Norge finnes den bare langs kysten vest til Aust-Agder.
Besteforeldrenes klimaaksjon
Besteforeldrenes klimaaksjon (BKA) er en norsk forening stiftet 28. april 2012. Foreningen ble lansert høsten 2006 etter initiativ fra høgskolebibliotekar Halfdan Wiik på Stord.
Foreningen var partshjelper i et søksmål mot den norske staten anlagt av Greenpeace og Natur og Ungdom i 2017.
Storfosen
Storfosen har flere betydninger:
Stepping
Stepping er en form for rytmedans dans, der hele kroppen brukes som instrument, ofte med komplekse rytmer og lyder, gjennom en blanding av klapp mot kroppsdeler, tramping mot gulvet og ord. Stepping er inspirert fra gumbootdans fra Sør-Afrika, en dans som ble utviklet i apartheidtiden, med rytmisk klapping og slag mot gummistøvler. Selv om stepping kan utføres av en person, er det vanligere at den utføres av grupper på tre eller flere, ofte i noe som ligner militære formasjoner. Dansen gjennomføres i motsetning til steppdans, uten jern under skoene.
Portal
En portal (fra middelalderlatin portale, «byport, forhall», av latin porta, «dør, port») er en forseggjort eller framstående og rikt utsmykket inngang til en kirke, et slott eller en annen monumental bygning.
Dører, porter eller fallgitter i åpningen kan bli benyttet for kontrollere ankomst eller utgang. Overflaten rundt åpningen kunne være laget av enkle bygningsmaterialer eller dekorert med utsmykning. Spesielt i renessansen og barokken kunne slike portaler være rikelig utsmykket. Betegnelsen i seg selv indikerer et byggverk som bærer noe over seg, for eksempel en arkivolt og/eller et tak. Portaler er ofte, men ikke alltid, utformet med dekor, for eksempel skulpturelle innslag. Spesielt var dette vanlig i romansk arkitektur, gotikk og i stavkirker. Moderne portaler kan ha dekor hentet fra for eksempel postmodernismen.
Eksempler på åpne portaler (portaler uten dører) i arkitekturen er portaler inn mot gamle åpne stadionanlegg og lignende byggverk. Eksempler på lukkede portaler er portaler i kirkebygg, kjøpesentra med videre.
Arkeologiåret 1675
Arkeologiåret 1675 er en oversikt over blant annet utgravninger, fødte og avdøde personer med tilknytning til arkeologi i 1675.
Dødsfall
1675 in archaeology
Modist
Modist (egentlig en som arbeider med mote) er en håndverker med fagbrev som utarbeider egne modeller, eller modeller etter forslag fra kunder, som oftest damehatter. Modistfremstilte produkter skiller seg blant annet fra fabrikkfremstilte gjennom at de blir individuelt tilpasset hver enkelt kunde. Modister jobber helst ved scenekunstinstitusjoner (eksempelvis i et teater eller en ved en operascene) eller i egne verksteder/butikker.
Forskjellen på en moderne modist og den mer tradisjonelle hattemakeren er relativt stor. Modisten har tradisjon for å jobbe med et videre begrep enn kun hatter. Dette inkluderer alt fra brudeslør og flosshatt, til turban og burka og mye mer.
I Norge i dag er utdannelsen til dette yrket innen utdanningsprogrammet design og håndverk. Man må gå to år på skole og to år i lære før man kan ta svennebrev. Tidligere måtte alle i tillegg til annen utdannelse gå fire år i læretid hos modist før man kunne gå opp til svenneprøven. I den videregående skolen lærer man det første skoleåret (Vg1) om design og håndverk, og i det andre skoleåret (Vg2) om design og tekstil.
Modistfaget er (pr. 2016) med på Utdanningsdirektoratets liste over små og verneverdige håndverksfag. Dette innebærer blant annet at bedrifter innen faget mottar utvidet støtte fra fylkeskommunen når de tar inn nye lærlinger.
De siste ti årene (fra 1997) er det avlagt seks svenneprøver i modistfaget i Norge.
American Anthropologist
American Anthropologist er et vitenskapelig tidsskrift for antropologi og medlemsblad for American Anthropological Association. Det blir omtalt som flaggskipet blant organisasjonens tidsskrifter. Tidsskriftet kommer ut med fire nummer i året. Det er kjent for å ha kulturelle, biologiske og lingvistiske artikler om antropologi, men også om arkeologi. Professor Elizabeth J. Chin ved ArtCenter College of Design er sjefredaktør for tidsskriftet.
Om orkaner
Tidsskriftet ble startet i januar 1888, og var i desember 2006 kommet til bind 108, nr. 4, som handlet om forhold vedrørende orkaners påvirkning på New Orleans og den amerikanske kysten av Mexicogolfen. Papirutgaven er en murstein av en trykksak, utgaven for desember 2006 var på over 350 sider. Over 150 sider handlet om hovedtemaet, men det var også 50 bokanmeldelser.
Tidsskriftets webutgave er låst for vanlige brukere, men abonnenter kan også lese den.
Helge Laute
Helge Larsen Laute (født 1826 i Odda, død ca. 1920) var en norsk eventyrforteller. Han har bidratt med flere kjente eventyr til Asbjørnsen og Moes Norske folkeeventyr.
Marmorflatvikler
Marmorflatvikler (Acleris variegana) er en sommerfugl som tilhører familien viklere (Tortricidae).
Helge Laute
Sommeren 1846 dro Jørgen Moe på innsamlingsferd til Hardanger. I Låtegrenda i nærheten av Odda traff han Laute, som fortalte en lang rekke eventyr. Hans varianter av Kari Trestakk,, Jomfruen på glassberget, Mestermø , Mannen som skulle stelle hjemme og Manndattera og kjerringdattera ble senere innarbeidet i Norske folkeeventyr.
Marmorflatvikler
Utseende
En middelsstor (vingespenn 13 – 18 mm), nokså smalvinget vikler, ganske variabel i fargen. Forvingen er noe utvidet ved roten. Typisk er den indre tredjedelen gråhvit med en brun flekk ved bakkanten, de ytterste to tredjedelene brunaktig, men arten kan variere mye. Bakvingen er lysgrå.
Levevis
Arten har larver som lever mellom sammenrullede blader av busker i rosefamilien (Rosaceae), særlig roser (Rosa spp.). De voksne sommerfuglene flyr om natten i juli – september og kommer gjerne til lys.
Pokerfjes (NRK-program)
Pokerfjes er en norsk TV-quiz som gikk på NRK2 fra 2002 til 2004. Programmene var lagt opp som en blanding av spørrelek og poker-gambling. Spørsmålene ble hentet fra seks ulike kategorier. I tillegg viste man videoklipp tilknyttet noen av spørsmålene. Det var fire deltakere i hvert program. Programmet ble ledet av Stig Hernes fra 2002 til 2003, og av Linn Mevold Skogheim fra 2003 til 2004. Programmet gikk på tirsdager og torsdager.
En sesong av Pokerfjes besto 29 program. Sesongen var bygget opp etter cup-prinsippet. Det deltok i alt 64 spillere, som ble fordelt til de 16 programmene som utgjorde de innledende rundene. Spillerne startet med 100 000 poeng hver "på konto". Den med flest poeng ved programslutt vant den store hovedpremien.
Første sesong hadde seertall som lå på mellom 50 000 og 90 000.
Chris Ferguson
Chris «Jesus» Ferguson (født 11. april 1963 i Los Angeles, USA) er en profesjonell amerikansk pokerspiller.
Ferguson gikk på UCLA hvor han tok filosofisk doktorgrad (Ph.D.) i informatikk med fokus på kunstig intelligens i 1999 etter totalt 18 år på skolen.
Han har spilt poker siden han var 10 år gammel og begynte i 1994 å spille pokerturneringer. Han vant WSOP i 2000 der han slo T. J. Cloutier heads up. Han er også kjent for å være veldig bra til å kaste spillekort med enorm presisjon og kraft.
Per 2006 har han vunnet over $ 5 700 000 på pokerturneringer.
Anna Opedal
Anna Opedal var blind etter en koppeinfeksjon i barndommen. I mange år tjente hun i prestegarden hos prost Niels Hertzberg i Ullensvang. På sine eldre dager bodde hun hos en søster, og mottok understøttelse av sognet. Hun var kjent i lokalmiljøet som en uvanlig pålitelig kilde til eventyr, sagn og folkeviser.
A Nod and a Wink
A Nod and a Wink er et progrockalbum utgitt i 2002 fra bandet Camel.
Anna Opedal
På sin innsamlingsferd til Hardanger sommeren 1846 traff Jørgen Moe Blind-Anna, og skrev ned en del stoff etter henne. Hun gjorde et sterkt inntrykk på Moe, som i 1850 skrev et lyrisk portrett av henne. Han ser i henne en personifisering av folkets dype, poetiske dikteråre. Han skildrer også hvordan hun kunne trollbinde en stor skare av barn med eventyra sine.
A Nod and a Wink
Etterfulgt av en suksessfull turné i 2000, leverte Andrew Latimer, kona Susan Hoover og den canadiske keyboardisten Guy Le Blanc et sett med komposisjoner som fulgte røttene til Camel og reflekterte over dem. Resultatet er et muntert, flytende og gledesrikt album, som refererer til progrockmusikk fra det tidlige 1970-tallet og musikk fra Camel selv. Mange av sangene gir klare relasjoner til andre progrockstorheter som Genesis, Yes og Peter Gabriel. I motsetning til albumet Rajaz (1999), som var sterkt gitarorientert, byr denne utgivelsen på mye fløyte og keyboard.
Mens noen låter er opplagt humoristisk og morsom, er albumets siste låt, den ti minutter lange verket «For Today», en relasjon til terrorangrepet 11. september 2001 og konkluderer albumet med et sensitivt og emosjonelt klimaks.
Albumet er dedikert til Peter Bardens (1945–2002), og er foreløpig den siste studioutgivelsen fra Camel.
Piper
Piper kan vise til:
Liste over ordførere i Spydeberg
Liste over ordførere i Spydeberg kommune i Østfold.
Alfa Romeo Alfetta
Alfa Romeo Alfetta er en bakhjulsdrevet bilmodell fra den italienske bilprodusenten Alfa Romeo, som ble produsert mellom 1972 og 1984 som firedørs sedan og todørs coupé. Modellen var populær takket være sin kombinasjon av enkelt design og kraftige motorer, og solgte mer enn 400.000 eksemplarer i løpet av produksjonstiden.
Sedanmodellen hadde et karosseri designet av Centro Stile Alfa Romeo, Alfa Romeos eget designsenter, mens Alfetta GTV Strada Coupé' var designet av Giorgetto Giugiaro hos ItalDesign Giugiaro. Alfetta var utstyrt med clutch og girkasse plassert bakerst i bilen, sammen med differensialen, for en mer balansert vektfordeling. Alfetta ble oppdatert i 1979, med ny front, nye felger og nye lykter samt flere dieselmotorer.
Alfa Romeo Alfetta ble velkjent over hele verden etter å ha vært bilen den italienske statsministeren Aldo Moro satt i da han ble kidnappet og senere drept av den italienske terroristorganisasjonen De røde brigader i 1978.
GT, GTV og GTV6
Alfetta var basis for GTV, en coupéutgave av sedanmodellen, første gang introdusert i 1974 som Alfetta GT og kun tilgjengelig med en 1,8-litersutgave av Alfas firesylindrede DOHC-motor. Fra 1976, da modellene GT 1300 Junior og GT 1600 Junior ble faset ut, ble Alfetta GT en egen modellrekke, og ble også tilgjengelig med 1,6 liters og 2,0 litersmotorer. Modellbetegnelsen GTV var forbeholdt toppmodellen med 2,0-liters motor.
I 1979 ble modellen noe oppdatert, med blant annet ny kamaksel, og 2,0 litersutgaven fikk navnet Alfetta GTV 2000L. Autodelta produserte også en turboladet utgave i begrenset antall, kalt Turbodelta, for bruk i FIAs Gruppe 4-racing. Denne versjonen er utstyrt med en KKK-turbo som sørget for 175 hk, og fikk også endringer i understellet. Alfetta Autodelta var den første serieproduserte bilen med turbo i Italia.
I 1981 ble GTV oppdatert, og fikk blant annet grå støtfangere i plast og listverk i sort fremfor rustfritt stål. Utgavene med 1,6 og 1,8 liters motorer forsvant, og Alfetta 2000 GTV ble basismodellen, kalt Alfa Romeo GTV 2.0. Alfetta-navnet ble droppet.
Senere samme år ble GTV-6 lansert, en utgave av GTV med V6-motor med overliggende kamaksel og 2,5-liters sylindervolum. For å få plass til innsuget fikk panseret en bul, noe som er den lettest gjenkjennelige forskjellen mellom GTV og GTV-6. Motoren var hentet fra Alfa 6, men fikk i GTV-6 elektronisk innsprøytning fremfor Alfa 6s seks forgassere, noe som fikk motorpressen til å skryte bilen opp i skyene. GTV-6 vant European Touring Car Championship fire år på rad, fra 1982 til 1985, British Touring Car Championship i 1983 samt en rekke andre racing- og rallykonkurranser.
Callaway, kjent for sine modifiserte Chevrolet Camaro, Impala SS og Corvette-modeller, modifiserte omkring 30 GTV-6 mellom 1983 og 1986. I tillegg til en rekke oppgraderinger av mindre komponenter ble Callaway GTV-ene utstyrt med oppgradert understell, større bremser og doble turboladere.
GT og GTV Racing-utgaver fra Autodelta
Racingutgaver av Alfetta GT og GTV ble bygget av Autodelta, først med motoren fra den tidligere GTAm-løpsbilen. Disse bilene ble solgt som vanlige gatemodeller for å få dem homologert, denne til FIA Gruppe 2-racing. De ble kjørt med moderat suksess i 1975, og vant to rallyetapper. Året etter endret Autodelta fokus, og kjørte heller baneløp med Alfetta, som vant en rekke løp denne sesongen.
Arendal og Omegns Sparekasse
Arendal og Omegns Sparekasse er en sparebank i Arendal.
Banken ble etablert 9. juli 1857 som «Arendals Haandverksforenings Laaneindrætning». Bankkrakket i 1886 slo banken over ende, men den oppsto på nytt 1. august 1890 under navnet «Haandværksbanken». Den skiftet så navn i 1924 til «Haandverkernes Sparebank», og til slutt til navnet «Arendal og Omegns Sparekasse» 1. januar 1939.
Banken har hatt tilhold i mange år i Torvet 8 ved Arendal torv. Banken mottok i 2015 Aust-Agder fylkeskommunes bygningsvernpris for restaureringsarbeidet i dette bygget. Arbeidet ble utført i samarbeid med Trafo Arkitektur AS.
Banken har 24 ansatte (2017) og er en del av Eika Alliansen.
15. august 2022 slo Arendal og Omegns Sparekasse seg sammen med Østre Agder Sparebank under det nye navnet Agder Sparebank. Sammenslåingen ble vedtatt 19. april 2022, og kunngjort i en pressemelding 20. april 2022.
Gers (elv)
Gers er en 178 km lang elv sør i Frankrike, og en av sideelvene til Garonne fra venstre.
Den har sitt utspring ved foten av Pyreneene nær Lannemezan. Gers renner nordover gjennom departementer Hautes-Pyrénées, Gers og Lot-et-Garonne, og munner ut i Garonne nær Agen. Byen Auch ligger langs Gers, og elven har gitt navn til departementet med samme navn.
GOT
GOT er IATA-koden til Göteborg-Landvetter lufthavn, men kan også vise til:
Mølla i Hammerdalen i Larvik
Mølla i Hammerdalen er del av et kulturminne i Larvik. Norsk kulturminnefond har bevilget 1 million kroner til fasadearbeidet på Pakkeriet. Mølla i Hammerdalen består av tre deler: Pakkeriet, Mølledelen og Kornsiloen. Mølla har et areal på 9 000 kvadratmeter og det anslås en kostnad på opp mot 120 millioner kroner for å sette alt i stand. Et treårsprosjekt i perioden 2006–2008 har vært knyttet til utviklingen av Mølla i Hammerdalen. Prosjektet ble underveis endret fra å omfatte hele Mølla, til å omfatte Pakkeriet og kunstnerfellesskapet der. Nå endres prosjektet tilbake til å omfatte hele Mølla igjen.
Prosjektleder for det opprinnelige prosjektet som har jobbet med kunstnerfellesskapet er Hilde B. K. Glenne og styringsgruppens leder er Odd Terje Lysebo. Kunstnerfellesskapet har i dag 25 medlemmer, hvorav 15 er aktive i dagens bygning. Verdiskapningsprosjektet i Hammerdalen som omfatter alt av arealer og bygninger i Hammerdalen skal nå også ta hånd om utviklingen av Mølla som helhet.
Jordan Jovtsjev
Jordan Jovtsjev (bulgarsk: Йордан Йовчев) (født 24. februar 1973 i Plovdiv) er en bulgarsk turner. Han bor i Texas, USA.
Han vant sølv i ringer for menn under OL 2004 i Athen med poengsummen 9,850. Under de samme olympiske lekene vant Jovtsjev bronse i frittstående med resultatet 9,775.
Under OL 2000 i Sydney vant han bronse i frittstående og ringer med 9,787 og 9,762. Han fikk også to bronsemedaljer under verdensmesterskapene i 1999 og 2001.
Arendal politistasjon
Arendal politistasjon er en politistasjon underlagt Agder politidistrikt og holder til i Åsbieveien 39 i Arendal. Politistasjonssjef er Jan Sverre Krogstad.
Stasjonen har tidligere holdt til i lokaler på Langbryggen, ved Malmbryggen og i Arendal gamle rådhus. I 1877 flyttet den til «Leths hus» innerst i Pollen; dette huset går idag under kallenavnet «Det gamle politikammer». Stasjonen flyttet igjen i 1941 til Klems hus i Rådhusgaten 4, og i 1961 til Statens hus i Kirkegaten 2 på Kanalplassen da dette ble nybygd. I 2016 ble den flyttet til helt nytt bygg på Stoa (Arendal), for første gang utenfor Arendal sentrum, med adresse Åsbieveien 39.
Da Hisøy og Øyestad lensmannskontor, Moland lensmannskontor og Tromøy lensmannskontor ble nedlagt i 1997, skiftet politistasjonen navn fra Arendal politikammer til Arendal politistasjon.
Pokerfjes
Pokerfjes er et uttrykk brukt om noen som ikke røper noe emosjonelt ved sitt ansiktsuttrykk. Det kan vise til flere ting:
Mjødurtflatvikler
Mjødurtflatvikler (Acleris aspersana) er en sommerfugl som tilhører familien viklere (Tortricidae).
Utseende
En liten til middelsstor (vingespenn 11 – 16 mm), gulbrun vikler, en av de minste Acleris-artene. Forvingene er rektangulære med markerte vingespisser, ytterkanten litt innbuktet slik at vingen blir svakt sigdformet. Vingene er gulbrune med et svakt nettmønster, ofte med noen mørkere tegninger. Bakvingen er lyst gråbrun med mørkere årer.
Tambartun kompetansesenter
Tambartun kompetansesenter lå på Gimse i Melhus kommune, to mil sør for Trondheim, og var en del av det statlige spesialpedagogiske støttesystemet (Statped). Senteret ga tjenester til synshemmede barn, unge og voksne samt deres nettverk på oppdrag fra kommuner og fylkeskommuner. En viktig del av jobben var å utvikle og formidle kompetanse og kunnskap om synshemninger. I 2013 ble Tambartun slått sammen med resten av de statlige spesialpedagogiske sentrene, og ble region midt.
Historie
På 1800-tallet bodde en meget rik mann ved navn Johan Widerøe Thoning Owesen på godset sitt Leira i Trondheim. Ungkaren Owesen beskrives som et sjeldent nobelt menneske som viste stor omsorg overfor sine underståtter, og en blind gutt på en av godsets husmannsplasser vekte Owesens interesse for blindesaken.
Da han døde, testementerte Owesen en stor del av formuen til opprettelsen av et blindeinstitutt. Skolen var de neste årene flere ganger på flyttefot før senteret i 1975 kunne flytte inn i et helt nytt bygg i Melhus kommune rett sør for Trondheim. Den siste blinde eleven ble utskrevet fra Tambartun i 1988 i tråd med den nye integreringsfilosofien, og siden har Tambartun fungert som ressurs- og kompetansesenter.
Romansen om Vestkammeret
Romansen om Vestkammeret, eller bare Vestkammeret (tradisjonell kinesisk: 西廂記; forenklet kinesisk: 西厢记; pinyin: Xīxiāngjì), er et berømt, klassisk, kinesisk skuespill.
Stykket ble skrevet under Yuan-dynastiet av forfatteren Wang Shifu 王實甫 (ca. 1260–1336). Handlingen er lagt til Tang-dynastiet.
Tema er kjærligheten mellom den unge eksamenskandidaten Zhang Junrui (張君瑞) og ministerdatteren Cui Yingying (崔鶯鶯). Zhang Junrui og Cui Yingying forelsker seg i hverandre, med kammerjomfruen Hongniang i en formidlerrolle. Alt synes å gå galt, men til slutt får de to hverandre likevel.
Exordium
Exordium har flere betydninger:
Slottsfjellfestivalen
Slottsfjellfestivalen, eller egentlig Slottsfjell Festival, ofte bare kalt Slottsfjell, er en rock- og popfestival som arrangeres på Slottsfjellet i Tønsberg i Vestfold hver sommer. Som regel blir den arrangert i midten av juli.
Festivalen ble til og med 2015 arrangert fra torsdag til lørdag, og hadde en kapasitet på 12 500 publikummere per dag. Festivalen har totalt fem scener oppe på fjellet; «Kongescenen», «Baglerscenen», «Tårnlunden», «Urørtscenen» og «Kastellscenen» i tillegg til to campingvogn-scener.
Slottsfjell har også klubbscener i byen hvor festen fortsetter etter at festivalområdet stenger.
I 2016 ble festivalen arrangert i fire dager, fra 13. til 16. juli. I 2017 ble festivalen arrangert i fire dager, fra 12. til 15.juli. I 2018 varte festivalen i tre dager. Det ble ikke arrangert festival i 2019.
2006
Kings of Convenience måtte avlyse sin konsert på grunn av matforgiftning. I alt 21 250 billetter ble solgt til konsertene fra torsdag til lørdag.
2009
Slottsfjellfestivalen i 2009 ble avholdt 16. til 18. juli.
2010
Slottsfjellfestivalen i 2010 ble avholdt 15. til 17. juli.
2011
Headlinere
2012
Slottsfjellfestivalen i 2012 ble avholdt 19.–21. juli.
Annet
Det har i over hundre år blitt avholdt konserter, teaterforestillinger og andre arrangementer på og ved Slottsfjellet. 18. juni 1932 avholdt Norges Bondelag et historisk skuespill på Slottsfjellet med Karl Holter i rollen som Kong Sverre. Arrangementet trakk til seg omkring 20 000 mennesker. Til Tønsbergs 1100-årsjubileum i 1971 skrev Kåre Holt et historisk drama om prinsessa Kristina av Tunsberg. Det ble framført som fast sommerteater i flere år på friluftscenen på Vestfold Fylkesmuseums område på Tallak rett nord for fjellet. Blues-legenden BB King opptrådte på Slottsfjellet under Vestfold Festspillene i juni 1994.
Alfabetmagi
Alfabetmagi går ut på å tillegge bokstaver (eller bokstavkombinasjoner) en magisk betydning. Selve ordningen av tegnene eller symbolets fremtredelsesform kommer i sin alfabetiske orden til å representere et større sakskompleks.
Helgardering
En kan ofte se at «α ω» er innlemmet som evighetssymbol i Kristusemblemet «XP», som keiser Konstantin den første beordret malt til beskyttelse på sine soldaters hjelmer.
I andre tilfeller kan de fire første bokstavene i det greske alfabetet «ΑΒΓΔ» eller «αβγδ» være brukt på samme måte, jf. Abrakadabra. Alfabetmagien bygger nemlig på et pars pro toto-prinsipp, hvor den ene delen representerer helheten. Gjennom disse fire bokstavene vil en altså være verget mot alle de ting som dekkes av samtlige etterfølgende bokstaver i alfabetet.
Se også
Runor
Fredriksstad Blad
Fredriksstad Blad (stilisert som Fredriksſtad Blad) er en avis som blir utgitt i Fredrikstad i Østfold. Sjefredaktør er René Svendsen.
NM i ishockey 1935
NM i ishockey 1935 var den første norgesmesterskapet i ishockey og ble vunnet av fra Oslo. Vinneren av Hovedserien 1934/35 ble kåret som norgesmester.
Ole Haagensen
Ole Haagensen (født 1791 i Sør-Aurdal, død 1849) var en norsk eventyrforteller.
Fredriksstad Blad
Fredriksstad Blad kom ut med sitt første nummer 3. januar 1889. Avisen ble gitt ut av et nydannet aksjeselskap, men regnes likevel som en viss fortsettelse av Ugeblad for Fredriksstad og Omegn som hadde kommet ut siden 1843. Frem til 1905 kom avisen tre ganger i uken. Deretter utkom den hver hverdag frem til september 1997. Fra da av er det også gitt ut en søndagsutgave. Siden februar 1991 har den vært en morgenavis. Den ble gitt ut i fullformat frem til juni 1986, deretter i tabloid. Det er i dag mediekonsernet Amedia (tidligere kalt seg A-pressen) som eier og driver avisen. Avisen er politisk nøytral. 29. september 2022 reduserte Fredriksstad Blad antall papirutgaver i uken fra seks til tre, tirsdag, torsdag og lørdag. Fra 2023 utkommer avisen på papir og som e-avis tirsdag, torsdag og lørdag.
Ole Haagensen
Haagensen var født på en husmannsplass på gården Fekjær i Hedalen. I 1845 var Asbjørnsen og Moe på en innsamlingsferd i Ådalen og Hedalen. Fra denne delen av Norge er Haagensen den eneste av Asbjørnsen og Moes informanter som er kjent ved navn. På denne ferden skrev Jørgen Moe ned flere kjente eventyr etter Haagensen, som på det tidspunktet bodde på husmannsplassen Engen under Tollefsrud. «Kullbrenneren» det lange og uvanlige eventyret «Følgesvennen» og «De tre kongsdøtre i berget det blå» er alle etter han.
West Caribbean Airways Flight 708
Flyet (en McDonnell Douglas MD-82) var på vei fra Tocumen internasjonale lufthavn i Panama til Port de France på Martinique. Piloten rapporterte først om problemer med den ene motoren og kort etter også den andre motoren. Flyet styrtet i Machiques i den venezuelanske delstaten Zulia engang mellom 03:00 og 03:45 lokal tid. Flyet styrtet mens det skulle nødlande i Maracaibo.
Nesten alle passasjerene var franske statsborgere fra Martinique, med noen få fra Colombia og Panama. Hele mannskapet var colombiansk. Flyet var chartret av reiseselskapet Globe Trotters de Rivière Salée i Martinique og mesteparten av passasjerene var turister på vei tilbake fra ferie i Panama.
Ulykken er den som har krevd flest liv i Venezuela, og den tredje verste med en MD-82.
The Heyerdahl Institute
Thor Heyerdahl-Instituttet (etablert i 2000) er en selvstendig ideell stiftelse i Thor Heyerdahls hjemby Larvik, og er en arena for internasjonal samfunnsdialog. Stiftelsen avholder en årlig internasjonal Thor-Heyerdahl-dag i Oslo. Den første internasjonale Thor Heyerdahl-dagen ble arrangert den 2. november 2006 i Oslo.
Instituttet viderefører og videreutvikler Thor Heyerdahls ideer og idealer innenfor:
Instituttet ble stiftet i 2000 og holder til i hans fødeby, Larvik. Vestfold fylkeskommune og Larvik kommune har gått foran og bevilget økonomisk støtte til instituttet hvert år siden det ble etablert. Fra 2006 er Thor Heyerdahl instituttet blitt tildelt midler over Statsbudsjettet. Instituttet jobber med lokale, regionale, nasjonale og internasjonale prosjekter.
Styrets medlemmer fra 2016
Fra The Thor Heyerdahl Institute:
Thor Heyerdahl-professoratet
Thor Heyerdahl-professoratet er et fireårig åremålsprofessorat finansiert likt mellom Noragric og The Heyerdahl Institute. Det er plassert på Noragric, Ås, som kooridnerer UBMS-program «Helse og utvikling».
Fredriksstad Blad
Sammen med Demokraten
Under Andre verdenskrig kom Fredriksstad Blad ut som egen avis frem til 17. mai 1943, da ble den slått sammen med Folden (Demokraten) og utkom som Fredriksstad Blad og Folden frem til frigjøringen i 1945. Frem til begynnelsen av juni utkom Fredrikstad-avisene sammen under fellesnavnet Fredrikstad-Pressen.
The Heyerdahl Institute
Thor Heyerdahl-professoratet
Thor Heyerdah Institute samarbeider blant annet med Caledonian University i Glasgow, Skottland og disponerer blant annet et minnefond.
Heyerdahl-byen
Instituttet er en aktiv bidragsyter i styringsgruppen i det lokale prosjektet Heyerdahl-byen i Larvik.
The Thor Heyerdahl International Days
The Thor Heyerdahl International Day er en årlig konferanse arrangert av The Thor Heyerdahl Institute. Den ble først gang arrangert i 2006 som et endagsarrangement.
I 2009 ble arrangementet for første gang utvidet til to dager. Målet med arrangementet er å sette søkelyset på viktige globale utfordringer. Dagen synliggjør instituttet som en nasjonal arena for debatt
Fredriksstad Blad
Dagbladet Sarpen
I 1974 kjøpte avisen opp forlagsrettighetene til Dagbladet Sarpen og fra nyttår 1975 og frem til 1987 ble avisene utgitt i samproduksjon. Deretter ble Dagbladet Sarpen utskilt, og utkom med «Sarpen» som morgenavis frem til julaften 1991, da avisen ble nedlagt.
The Heyerdahl Institute
MSc Cultural Heritage Studies
MSc Cultural Heritages Studies er en flerfaglig mastergrad utviklet av Glasgow Caledonian University (GCU) i Skottland og Heyerdahlinstituttet. En stipendordning for studenter er bevilget, etter søknad fra instituttet, fra Vestfold og Telemark fylkeskommune. Stipend er delt ut til mastergradsstudenter fra Norge til studiet i Skottland. Mastergraden er satt sammen av fagområdene miljøvern, arkeologi, kulturarv, turisme, ledelse, bærekraftig utvikling, samspillet mellom FoU, offentlige og private aktører. Den er etablert med betydelige midler fra EU og er ifølge GCU unik i Europa.
Fredriksstad Blad
Opplag
Bekreftede netto opplagstall fra Mediebedriftenes Landsforening:
Sankta Theresia katolske kirke
St. Theresia menighet
Det katolske kirkesognet omfatter kommunene Ringerike, Hole, Flå, Nesbyen, Gol, Hemsedal, Ål, Hol, Krødsherad, Jevnaker og Lunner i Viken fylke, samt Gran og Søndre Land i Innlandet fylke.
Tidligere hørte også Sør-Aurdal, Nord-Aurdal, Vestre Slidre, Øystre Slidre og Vang med til sognet, men den 15. august 2007 ble disse kommunene overført til Mariakirken på Lillehammer i forbindelse med opprettelsen av St. Thomas kapelldistrikt i Valdres.